**Эссе.**

**Тема:** “Минем педагогик осталыгым”

**Иске Ярмәк гомуми белем бирү мәктәбе , татар теле hәм әдәбияты укытучысы Рәмзия Милавир кызы Кабирова**

Бу тормышта минем адымым нык,

Укытучы – минем hөнәрем.

Бар көчемне, талантымны биреп,

Балалар, дип уза көннәрем.

**Клара Булатова**

 Иң беренче мәктәп бусагасын атлап кергән көннән алып, зур тормышка озатып соңгы кыңгырау чыңлаган көнгә кадәр бала белән һәрчак янәшәдә аның укытучысы атлый. Ул барлык һөнәрләргә юл ачучы, күпкырлы, эзләнүчән, тәрбияче, могҗиза кылучы.Укытучы –ул бәхетле кеше, чөнки аның кулында кешелек бәхете. Укытучы булу өчен һөнәри белем, ә иң яхшы укытучы булыр өчен балаларны яратып, эшеңә күңел җылыңны салу кирәк!

 Кечкенә чагымнан ук, укытучы булырга хыялландым. Бу хыял мине бервакыттада ташламады. Мин үземне, мине укыткан укытучы урынына куеп, уйга чума идем: “Әгәр мин дәрес аңлатучы укытучы апа урынында булсам, ничек мин уземне тотар идем икэн?” Күпме, шушы хыялларга чумып, дус-кызларым белән “мәктәп” уены уйнаганда, миңа укытучы ролен уйнарга туры килде! Ай, күңелле дэ, рәхәт тә иде шул чаклар! Шулай булмыйча! Кулыма агач таягы тотып, әтием ясап биргән кечкенә тактага ак- бур белән язу, уен барышында башлаган дәфтәрләрне тикшерү бик ошый иде. Минем тиз арада гына зур үсәсем, үземә ошаган hөнәр буенча белем алып, хыялый дөньяга чумасы, балалар белэн эшлисе килә иде.

 Без мәктәптә укыганда елына бер тапкыр ублер көне уздырыла иде. Без, укучылар, дәрестә укытучыларны алыштырып, аларның вазифаларын башкара идек. Булачак дәрескә әзерләнгәндә, мин укытучы hөнәренең нинди кыен hәм җаваплы булуын аңладым. Әммә ләкин, бу мине куркытмады, киресенчә, нәкъ шул вакытта мин кабат укытучы буласым килгәненә тагын бер кат инандым. Күңелемдэ дөрләп янган бу хыял минем белән бергә атлады.

 Ләкин тормыш без уйлаганча гына бармый бит. Хыяллар да, бәллүр савыт сыман, бер минут эчендә челпәрәмә килергә мөмкин. Туган авылымда, Камышлыда, унеллык мәктәпне тәмамлагач, Ульян шэhәренә , авыл хужалыгы институтынын агрономия факультетына юл тоттым. Мондый кинәт килеп чыккан борылышның сәбәбен бүгенгесе көндә дә аңлатып бирә алмыйм. Әлбәттә, сәбәпләре булгандыр инде. Уңышлы гына имтиханнарны тапшырып, үземнең исем-фамилиямне кабул ителгән студентлар исемлегендэ кургәч, бер шатландым, бер күңелсезләндем дэ уйга чумдым. “Дөрес эшлэдемме мин? Кайда югалды минем балачак хыялым?!” – дип ярсыды йорәк. Хакым бармы минем ялгышырга?

Кеше гөмер өчендә узенә туры килгән, күңеленә ошаган hөнәрне сайлап алырга тиеш бит! Әлбәттә шулай! “Юк, мин мондый ялгышлыкны булдыра алмыйм”, - дигән уйлар минем күңелне биләп алды. Мин укытучы hөнәрен сайлап алырга тиеш икәнлегемне аңладым.

Менә чак кына ялгышлык җибәрә язган мизгелләр артта калды... Мин үземнең төбәккә, туган якларыма, юл тоттым. Нәрсә көтә мине анда?Нинди тормыш киртәләре аша атлап чыгарга туры килә мина? Минем бөтен уйларым балачак хыялларым белән бәйле иде. Балачакта уйнап уздырган “дәресләрем” чын мәгънәсендә тормышка ашты. Мин укытучы hөнәрен сайладым. Бүгенгесе көндә дә, сайлавымны дөрес дип табам.

Педагогик эшчәнлегемне кечкенә авыл мәтәбендә башлангыч сыйныф укытучысы булып башлап җибәрдем. минем шатлыгымның иге - чиге юк иде. Мин балалар арасында! Яңа туган көнне мин шатлык белән аршы алдым. Мин укучыларымны, аларның серле итеп миңа карап торуларын, аларның сөйләүләрен сагынып мәктәпкә ашыгам. Аларның hәрберсе минем өчен серле бер табышмак иде.

Тәҗрибә, әлбәттә, бер көндә килми. Ул еллар буе эшләп туплана. Шулай, минем бөтен тормышымны, астын эскә китереп, уйлану, канәгатьсезлек, яңа ачышлар еллары башланды. Мин читтэн торып Алабуга Дәүләт Педагогия институтының филология факультетына укырга кердем. Уку еллары да балалар белән эшләгәч, тиз утеп китте. Минем кулда, мин укытучы булганлыгымны раслаучы документ. Димәк, мин - дипломлы белгеч. Бу минутта минем балачак хыялым тулысынча тормышка ашуын бөтен өйрәгем белән тойдым.

Язмыш дигән нэрсэ дэ бар бит эле. Миңа да язмыш үзем югары белем алган шәhәр мәктәбенең ишеген ачып керергә язган. Алабуга шәhәренең сигезенче санлы мәктәбендә татар теле hәм әдәбияте укытучысы булып эшләү бәхетенә дә ирештем.Укытучы булып эшләгән булсам да, таныш булмаган мәктәп, укучылар баштарак бераз шүрләтте булса кирәк. Бу мәктәптә эшләү дәверендә минем өчен чын үрнәк булып Шакирова Лилия Зөфәр кызы булды. Бу ханымның миңа методик ярдәм күрсәткән, укытучы hөнәренең асылына төшенергә ярдәм иткән кеше булды дисәм дә, ялгышмамын дип уйлыйм. Татар теле hәм әдәбияты укытучысы буларак мин шул мәктәптә, шул тәҗрибәле укытучы ярдәмендә чыныктым. Бераз вакыт бу мәктәптә эшләгәннән сон, миңа янә уз төбәгемә рус теле hәм әдәбияты укытучысы буларак кайтырга туры килде.

 Менә егерме сигез ел инде мин мәктәптә, балар белән эшлим. Хәзер башка hөнәр иясе була алганымны күз алдыма да китерә алмыйм.Укытучы - ул минем өчен hөнәр иясе генә түгел, ул- күңел халәте. Мин үзем сайлап алган хезмэтемне яратып башкарам. Бүгенге көндә укытучыдан Федераль дәүләт белем бирү стандартларына , ягъни бүгенге көн таләпләренә туры килерлек дәрәсләр бирү сорала, шунлыктан hәр укытучы алдында креатив, конкурентлыкка әзер, бөтен яктан да сәләтле шәхесләр тәрбияләү бурычы тора. Өч ел инде менә, рус теле генә түгел, татар теле hәм әдэбиятын да укытам. Шушы кыска гына вакыт эчендә мин зур уңышларга ирештем дип саныйм үземне.

 Укучы балалар төрле сыйфатларга, характерга hәм сәләткә ия. Минем өчен hәрбер бала – ул шәхес. Аларның hәммәсе дә үзенчәлекле, hәм инде, укытучы буларак, баланың кабатланмас шәхес булганын күреп алу, аларга үсәр өчен дөрес юнәлеш бирү минем төп бурычым дип саныйм. Хәзерге заман укытучысының осталыгы, минемчә, укучының фикерләү сәләтенә бәйләп, төрле методлар кулланып укыту процессын оештыра белүдә, укучыны мавыктырып, дәресне көтеп алырлык дәрәҗәгә китерүдә чагыла.